Diari Oficial de la Generalitat Valenciana


Sumari del DOGV 8139, del 02-10-2017 (2017/8233)

RESOLUCIÓ de 13 de setiembre de 2017, de la Presidència de la Generalitat, per la qual s'aprova la classificació del lloc de vicesecretaria intervenció de l'Ajuntament de Vilamarxant.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8139

Data del DOGV
:   02-10-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/8233


Data del document
:   13-09-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de setiembre de 2017, de la Presidència de la Generalitat, per la qual s'aprova la classificació del lloc de vicesecretaria intervenció de l'Ajuntament de Vilamarxant. [2017/8233]  
El Ple de l'Ajuntament de Vilamarxant, en la sessió del 27 d'abril de 2017, va acordar l'aprovació inicial de la creació del lloc de vicesecretaria intervenció per a l'exercici de funcions de col·laboració a les de secretaria i a les d'intervenció, per a la qual cosa va modificar la plantilla i la relació de llocs de treball (catàleg) de l'esmentada corporació, es va dotar pressupostàriament, i es va tramitar, simultàniament, amb els pressupostos municipals per a l'exercici 2017.  
Així mateix, en data 26 de juny de 2017, l'Ajuntament de Vilamarxant va sol·licitar a la Presidència de la Generalitat la classificació de l'esmentat lloc de treball, la provisió del qual està reservada a personal funcionari d'administració local amb habilitació de caràcter nacional que pertanga a la subescala de secretaria intervenció, per la qual cosa, i d'acord amb l'article 166.2, apartat c, de la Llei 8/2010, de 23 de juny, de la Generalitat, de règim local de la Comunitat Valenciana, i l'article 2, apartats c) i g) del Reial decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, és procedent la seua classificació en classe tercera.  
Consta en l'expedient el certificat expedit per la secretaria de la corporació, de data 28 d'abril de 2017, acreditatiu de l'esmentada modificació de la plantilla de personal, i la seua publicació definitiva en el Butlletí Oficial de la Província de València número 110, de data 9 de juny de 2017.  
L'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, estableix que, de conformitat amb l'article 169 de la Llei 8/2010, de 23 de juny, de la Generalitat, de règim local de la Comunitat Valenciana, i mitjançant la modificació de la corresponent plantilla i/o relació de llocs de treball, les entitats locals podran crear discrecionalment i suprimir, pels procediments i amb respecte als drets legalment establits, llocs de treball de col·laboració reservats a personal funcionari amb habilitació de caràcter nacional de la subescala i categoria que siga procedent per a l'exercici de funcions de col·laboració amb els llocs de secretaria, intervenció o tresoreria. Així mateix, segons estableix l'article 6.2 de l'esmentat Decret 23/2013, la classificació d'aquests llocs de col·laboració correspon, en tot cas, a la conselleria competent en matèria d'administració local, que la realitzarà a proposta de l'entitat local interessada, a la qual haurà d'adjuntar-se un certificat de la secretaria, acreditatiu de la modificació de la plantilla i/o relació de llocs de treball, així com de la seua publicació definitiva en el Butlletí Oficial de la Província de València, tràmits que s'han complit en aquest expedient.  
  
Vistos els antecedents indicats, i en virtut del que disposen els articles 164.1, 169 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Classificar el lloc de vicesecretaria intervenció de l'Ajuntament de Vilamarxant en classe tercera, que queda reservat a personal funcionari d'administració local amb habilitació de caràcter nacional de la subescala de secretaria intervenció.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 13 de setembre de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.